Vetory
ఆ ముగ్గురు మళ్లీ వస్తారు: విటోరి
న్యూఢిల్లీ: మరికొన్ని గంటల్లో మ్యాచ్‌ ప్రారంభమవుతుందనగా స్టార్‌ బ్యాట్స్‌మెన్‌ డివిలియర్స్‌ గాయం కారణంగా దూరమవడం రాయల్‌ చాలెంజర్స్‌ బెంగళూరుకు ఆందోళన కలిగించే విషయమే.మరోవైపు జట్టులో ఉన్న మిగతా ఆటగాళ్లు స్థాయికి తగినట్లు సత్తా చాటకపోవడంతో ప్రతికూలాంశాలే. అయితే డివిలియర్స్‌,శామ్యూల్‌లతో పాటు తైమల్‌ మిల్స్‌ కూడా గాయాల కారణంగా గుజరాత్‌ లయన్స్‌తో మ్యాచ్‌కు దూరమయ్యారు. డివిలియర్స్‌ స్థానంలో జట్టులోకి వచ్చిన గేల్‌ అనూహ్యంగా చెలరేగడంతో గుజరాత్‌పై 21 పరుగులు తేడాతో బెంగళూరు విజయం సాధించింది.ఈ సందర్భంగా గేల్‌ సూపర్‌ ఇన్నింగ్స్‌,ఆర్‌సిబి జట్టులో ఆటగాళ్ల గాయాల బెడద గురించి ఆ జట్టు కోచ్‌ డేనియల్‌ వెటోరీ స్పందించాడు.అంతర్జా
తీయ క్రికెటర్లు తమ ప్రదర్శనపై జట్టు కెప్టెన్‌,కోచ్‌తో మాట్లాడటం కన్నా తమకు తామే ప్రదర్శన గురించి సమాలోచనలు చేసుకోవడం మంచి పరిణామం.క్రిస్‌గేల్‌ నిజంగా గర్వించదగ్గ వ్యక్తి. ఆర్‌సిబి కోసం బాగా ఆడాలని కోరుకుంటాడు.ఏ జట్టుకు ఆడినా మంచి ప్రదర్శన చేస్తాడు.అతడు చాలా శక్తివంతమైన,బలమైన వ్యక్తి.ఎలాంటి కట్టుదిట్టమైన బౌలింగ్‌నైనా ఎదుర్కోగలడు. గుజరాత్‌ మ్యాచ్‌లో చాహల్‌ 31 పరుగులిచ్చి 3 వికెట్లు తీసుకున్న అతని బౌలింగ్‌ ప్రదర్శన అద్భుతంగా ఉందని విటోరి ప్రశంసించాడు.అయితే ప్రస్తుతం గాయాలతో ఇబ్బంది పడుతున్న డివిలియర్స్‌,తైమల్‌ మిల్స్‌,శామ్యూల్‌ బద్రీ కోల్‌కతాతో జరిగే మ్యాచ్‌లో అందుబాటులో ఉంటారని వెటోరి పేర్కొన్నాడు.